אקופונקטורה היא כנראה החלק הכי מוכר ברפואה הסינית. ברפואה סינית רואים את האדם כמכלול וכל חוסר איזון גופני או נפשי עשוי ליצור חולי. תפקיד האקופונקטורה הוא לאזן את הגוף שכן גוף מאוזן אינו חולה. לרשות המדקר הסיני יש מגוון כלים כגון מחטים, גוואשה, מוקסה וכוסות רוח. בדיקור סיני המטפל יעבוד על נקודות מסוימות הנמצאות במרידיאנים, אשר תפקידן להביא לאיזון הגוף. חלק מהמטפלים משתמשים גם בצמחי מרפא לאיזון נוסף של הגוף. הדיקור הסיני מאוד יעיל לטיפול בכאבים גופניים, כאבי ראש, כאבי גב, כאבי מפרקים, דלקות שונות כמו טניס אלבו, וכן בדיכאון, חרדה, בעיות עיכול ובעיות פריון.